b"\n_START_ARTICLE_\nCan't Be Tamed\n_START_SECTION_\nOzadje\n_START_PARAGRAPH_\nMiley Cyrus je oznanila, da namerava vzeti premor od glasbe potem, ko posname svoj tretji glasbeni album, Can't Be Tamed, in sicer zato, da bi preu\xc4\x8dila razli\xc4\x8dne glasbene zvrsti in razvila trdno prepri\xc4\x8danje glede glasbe, ki bi ustrezalo njenemu okusu. Miley Cyrus je dejala, da je njena glasba ne navdihuje ve\xc4\x8d tako, kot bi si \xc5\xbeelela in da upa, da bo album Can't Be Tamed njen zadnji pop glasbeni album. \xc2\xbbVe\xc4\x8dkrat ko napi\xc5\xa1em glasbo, ki me ne navdihuje zares, bolj imam ob\xc4\x8dutek, da se mi me\xc5\xa1a kot vsem ostalim,\xc2\xab\xc2\xa0je povedala. Miley Cyrus si je na za\xc4\x8detku \xc5\xbeelela ustvariti novo, bolj rockersko glasbo, kot prej. Kasneje je razkrila, da album Can't Be Tamed vsebuje pop glasbo, ki jo je navdihnila pop pevka Lady Gaga in da pesmi z albuma vklju\xc4\x8dujejo tudi dolo\xc4\x8dene elemente techno glasbe. \xc2\xbbTo je bil zanjo naraven proces,\xc2\xab\xc2\xa0je povedal Abbey Konowitch, generalni mened\xc5\xbeer zalo\xc5\xbebe Hollywood Records. Komentiral je, da ima album ve\xc4\x8d dance-pop zvoka, kot so nameravali na za\xc4\x8detku. \xc2\xbbA ona se je ob snemanju po\xc4\x8dutila zelo udobno in vsi lahko ob\xc4\x8dutimo, da se dobro po\xc4\x8duti ob ustvarjanju te glasbene zvrsti.\xc2\xab_NEWLINE_Miley Cyrus je verjela, da je primeren \xc4\x8das za izzid albuma poletje leta 2010, saj je bil to \xc2\xbbvsekakor dober CD. Je primeren za to, da ga pusti\xc5\xa1 v svojem avtu\xc2\xab. Album je prvi\xc4\x8d iz\xc5\xa1el 18. junija 2010 v Nem\xc4\x8diji in nato \xc5\xa1e 21. junija 2010 v Zdru\xc5\xbeenih dr\xc5\xbeavah Amerike. Za razliko od drugih glasbenih albumov Miley Cyrus in zalo\xc5\xbebe Hollywood Records, so pri albumu Can't Be Tamed za izdajo uporabili nov format za vsakodnevno uporabo, ki ga je zalo\xc5\xbeba Universal Music Group v Evropi odobrila \xc5\xa1ele tistega leta. Abbey Konowitch je predstavnikom zalo\xc5\xbebe Universal Music Group v Evropi album predstavil, ko je bil ta \xc5\xa1e v zgodnjem procesu izdelave, in sicer zato, da bi z njimi spregovoril o novi pogodbi glede uporabe tega formata za njegovo izdajo; odobravanje jim je omogo\xc4\x8dilo za\xc4\x8deti z globalnim tr\xc5\xbenim na\xc4\x8drtom prej, kot obi\xc4\x8dajno. \xc2\xbbPo navadi na\xc5\xa1i so izdelki zaradi zasedenosti umetnika razporejeni po vsem svetu. Za nas je nenavadno, da imamo dovolj \xc4\x8dasa in glasbe, da nam to uspe narediti predhodno,\xc2\xab\xc2\xa0je povedal. Standrdna verzija, ki vklju\xc4\x8duje samo avdio zgo\xc5\xa1\xc4\x8denko in dodatna verzija, ki vklju\xc4\x8duje zgo\xc5\xa1\xc4\x8denko in DVD, sta \xc5\xbee iz\xc5\xa1li. DVD vklju\xc4\x8duje prej neizdane fotografije iz koncerta Miley Cyrus v areni The O2 Arena v Londonu, Anglija, ki je bil del njene prve samostojne svetovne turneje, Wonder World Tour iz leta 2009. Vklju\xc4\x8duje devetnajst nastopov v \xc5\xbeivo in intervju v zaodrju z Miley Cyrus. Naslovnica albuma je bila razkrita preko spletne strani Miley Cyrus 7. maja leta 2010.\n_START_SECTION_\nSnemanje\n_START_PARAGRAPH_\nAlbum Can't Be Tamed so posneli v \xc4\x8dasu, ko je Miley Cyrus veliko potovala okoli sveta, v glavnem v sklopu svoje turneje Wonder World Tour. Decembra 2009 je za\xc4\x8dela s snemalnim procesom v Londonu, Anglija. Producent albuma, John Shanks, ki je \xc5\xbee pred tem produciral njen uspe\xc5\xa1ni singl,\xc2\xa0\xc2\xbbThe Climb\xc2\xab, se je povezal z Miley Cyrus in za\xc4\x8del z njo govoriti o albumu, da bi z njo sodeloval pri projektu pa je z letalom odletel na razli\xc4\x8dne lokacije. John Shanks je po poro\xc4\x8dilih potoval v London, da bi izpopolnil sesije, na katerih se je Miley Cyrus z razli\xc4\x8dnimi ljudmi sestajala zato, da bi se posvetovala glede pisanja pesmi z albuma in snemanja albuma samega. Nato se je vrnil v Los Angeles, Kalifornija, kjer je nadaljeval z nadaljnjim delom na pesmih. Vodja A&R procesije pri zalo\xc5\xbebi Hollywood Records, Jon Lind, je povedal: \xc2\xbbJohn je precej \xc4\x8dasa pre\xc5\xbeivel tam, Bog ga blagoslovi [...] Res je bojevnik in svetovni popotnik za vse skupaj, bil je namre\xc4\x8d odlo\xc4\x8den, da bi kljub Mileyjinemu natrpanemu urniku sodeloval pri tem ustvarjalnem projektu.\xc2\xab_NEWLINE_Tudi ostali producenti albuma so z Miley Cyrus sodelovali \xc5\xbee prej - Antonina Armato in Tim James sta \xc5\xbee prej producirala njena uspe\xc5\xa1na singla\xc2\xa0\xc2\xbbSee You Again\xc2\xab\xc2\xa0in\xc2\xa0\xc2\xbb7 Things\xc2\xab. Miley Cyrus je svoj odnos z Antonino Armato med snemanjem opisala kot topel: \xc2\xbbAntonino lahko kli\xc4\x8dem 'mami', ker je res moja druga mama. Nih\xc4\x8de nikoli ne bo mogel razumeti najinega razmerja. Z njo sodelujem \xc5\xbee \xc5\xa1tiri leta in vsak dan grem v studijo in ko ni dela, samo posedavava naokoli in jeva kola\xc4\x8dke in se pogovarjava in povem ji vse o svojem \xc5\xbeivljenju. Mislim, da skupaj ustvarjava zelo dobro glasbo.\xc2\xab Kon\xc4\x8dni produkt ima veliko dance ritma in ima velik poudarek na sintetizatorju, vendar Miley Cyrus verjame, da zvok ni tako pomemben kot besedila pesmi z njenimi osebnimi izku\xc5\xa1njami.\n_START_SECTION_\nSprejem kritikov\n_START_PARAGRAPH_\nAlbum je v glavnem sprejel me\xc5\xa1ane ocene s strani glasbenih kritikov. Glenn Gamboa iz revije Newsday je napisal, da je albumova primarna napaka to, da je zvok na njem zelo zmeden; pravi, da se je Miley Cyrus \xc2\xbbte\xc5\xbeko upreti\xc2\xab\xc2\xa0pri nekaterih pesmih, na druge pa se ni lahko osredoto\xc4\x8diti, kot sta na primer \xc2\xbbtavanje \xc4\x8dez\xc2\xab\xc2\xa0pesem \xc2\xbbEvery Rose Has Its Thorn\xc2\xab\xc2\xa0in rapanje na pesmi \xc2\xbbLiberty Walk\xc2\xab, in zaradi takih pesmi naj bi jo ljudje \xc2\xbbte\xc5\xbeko jemali resno\xc2\xab. Ed Masely iz revije The Arizona Republic se je strinjal: \xc2\xbbTe\xc5\xbeava je v tem, da Miley ni ve\xc4\x8d majhna deklica, vendar \xc5\xa1e ni \xc5\xbeenska, zaradi \xc4\x8desar se zdi nekoliko problemati\xc4\x8dna, ko v javnosti \xc5\xbeeli na najbolj\xc5\xa1i mo\xc5\xbeni na\xc4\x8din predstaviti in si utreti svojo tranzicijo \xc4\x8dez leta.\xc2\xab\xc2\xa0Ed Masely je bil razo\xc4\x8daran, ker se je Miley Cyrus oddaljila od \xc2\xbbstrastnih pesmi za mlaj\xc5\xa1e, pri katerih je blestela\xc2\xab\xc2\xa0in za najbolj\xc5\xa1e pesmi iz albuma izbral \xc2\xbbizstopajo\xc4\x8de elektronske pop pesmi\xc2\xab. Ron Harris iz revije Associated Press je dejal, da Miley Cyrus zveni kot \xc2\xbbsedemnajstletnica, ki postaja mlaj\xc5\xa1a\xc2\xab, saj nadaljuje s prepevanjem \xc2\xbbnejasnih ljubezenskih pesmi s preprostimi studijskimi in\xc5\xa1trumenti.\xc2\xab Ogromno skupino tekstopiscev, ki sodelujejo z Miley Cyrus pri pisanju pesmi, je vpra\xc5\xa1al: \xc2\xbbKako lahko zahtevate umetni\xc5\xa1ko neodvisnost, \xc4\x8de pa ohranjate velike skupine tekstopiscev pri velikem \xc5\xa1tevilu glasbenikov?\xc2\xab Prijaznej\xc5\xa1i kritik iz revije Rolling Stone je napisal, da sta Miley Cyrus in njen album nedvomno Disneyjev projekt, vendar so na bolj\xc5\xa1i poti:\xc2\xa0\xc2\xbbTamed so ve\xc4\x8dinoma ustvarjali profesionalci, ki so Miley Cyrus naredili za Disneyjevo princesko. To je eden izmed najbolj\xc5\xa1ih \xc5\xa1tiridesetih projektov vseh \xc4\x8dasov.\xc2\xab Leah Greenblatt iz revije Entertainment Weekly je albumu dodelila oceno \xc2\xbb4\xc2\xab, kar je utemeljila z: \xc2\xbbKljub njenemu uporni\xc5\xa1kemu trudu Miley (\xc5\xa1e) ni tako ko\xc4\x8dljivo dekle.\xc2\xab Ian Drew iz revije Us Weekly je napisal, da \xc2\xbbstil albuma spominja na Britney Spears in vklju\xc4\x8duje plesne ritme ('Tako sem privla\xc4\x8dnej\xc5\xa1a' ('I'm hot like that'), ki so uporabljeni pri pesmi 'Can't Be Tamed') ter resne balade stila pesmi 'The Climb'. Napaka? Kot pri gd\xc4\x8d. Spears prekomernost ne more zamaskirati njenega drobnega glasu.\xc2\xab_NEWLINE_Veliko kritikov je album Can't Be Tamed zaradi uporabe tehnolo\xc5\xa1ke glasbe kritiziralo. Alexis Petridis iz revije The Guardian je dejala, da je bil album \xc2\xbbstandrdno mo\xc4\x8dvirje pop-dance glasbe: veliko sintetizatorja, vokali pa preurejeni z Auto-Tuneom [...] \xc4\x8deprav je \xc5\xbeelela ustvariti bolj individualno identiteto je Miley Cyrus s tem postala samo \xc5\xa1e bolj generi\xc4\x8dna.\xc2\xab Brad Wheeler iz revije Globe and Mail je napisal: \xc2\xbbV tem nenavdihujo\xc4\x8dem albumu ni niti \xc5\xbearka individualnosti.\xc2\xab\xc2\xa0Napisal je, da njen glas z uporabo auto-tunea ne postane \xc2\xbbni\xc4\x8d posebnega\xc2\xab\xc2\xa0in da so besedila v albumu temeljila na kli\xc5\xa1ejih. Heather Phares iz spletne strani Allmusic je komentirala: \xc2\xbb\xc4\x8ceprav je bila pop glasba za Miley Cyrus v Hannahinih letih enkratna, se zvoki, pri katerih prevladuje sintetizator, ne ujemajo; bolj naravno in odraslo zveni pri rock in country pesmih.\xc2\xab Heather Phares tudi meni, da Miley Cyrus \xc2\xbbprepogosto zamenjava odraslost z veseljem\xc2\xab. Novinar revije Washington Post je napisal:\xc2\xa0\xc2\xbbTamed si pogosto lasti zasluge za njeno kislo osebnost, pri \xc4\x8demer pa se album razdeli med enkratne, kratke dance pop pesmi in generi\xc4\x8dne odmevne balade s prekinjanjem.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nAlbum je v prvem tednu od izzida prodal 106.000 kopij izvodov samo v Zdru\xc5\xbeenih dr\xc5\xbeav Amerike, zaradi \xc4\x8desar je pristal na tretjem mestu glasbene lestvice Billboard 200, in sicer za albumom Drakea, Thank Me Later, in albumom Eminema, Recovery. V drugem tednu od izzida je album prodal samo 33.000 kopij izvodov in tako dosegel deveto mesto lestvice Billboard 200.\n_START_SECTION_\nPromocija\n_START_PARAGRAPH_\nDa bi promovirali album Can't Be Tamed se je zalo\xc5\xbeba Hollywood Records osredoto\xc4\x8dila raje na televizijske pojave kot pa na pojave na radijih, in sicer zaradi \xc4\x8dasovnih omejitev, s katerimi je bila v tistem \xc4\x8dasu obkro\xc5\xbeena Miley Cyrus. Strategija pa je bila, da \xc2\xbbve\xc4\x8d ugodnosti prina\xc5\xa1ajo posamezne glasne prireditve kot pa tradicionalne turneje in intervjuji z novinarji.\xc2\xab Miley Cyrus je s pesmijo \xc2\xbbCan't Be Tamed\xc2\xab\xc2\xa0prvi\xc4\x8d v \xc5\xbeivo nastopila 18. maja 2010 v oddaji Dancing With the Stars. Pri prvih pojavih v Evropi je Miley Cyrus nastopila s pesmimi \xc2\xbbCan't Be Tamed\xc2\xab, \xc2\xbbRobot\xc2\xab\xc2\xa0in \xc2\xbbMy Heart Beats for Love\xc2\xab\xc2\xa0na koncertih Rock in Rio 6. junija 2010 v Lizboni, Portugalska in Madridu, \xc5\xa0panija. Na koncertu je nastopila s \xc5\xa1estimi pesmimi iz albuma v Los Angelesu v areni House of Blues 21. junija 2010. Koncert je bil posnet in je nato kro\xc5\xbeil po spletu po ve\xc4\x8d kot tridesetih straneh, ki jih ima v lasti podjetje MTV Networks. \xc4\x8cez poletje leta 2010 je Miley Cyrus z nastopi promovirala album Can't Be Tamed tako, da je zapela nekaj pesmi iz albuma v oddajah Britanija ima talent, Good Morning America, Late Show with David Letterman, in na podelitvi nagrad MuchMusic Video Awards leta 2010._NEWLINE_Miley Cyrus je s pesmijo\xc2\xa0\xc2\xbbWho Owns My Heart\xc2\xab\xc2\xa0nastopila na podelitvi nagrad MTV Europe Music Awards leta 2010 in s pesmijo \xc2\xbbForgiveness and Love\xc2\xab\xc2\xa0na podelitvi nagrad American Music Awards leta 2010."